CELEX: C2007/117/08
Language: sl
Date: 2007-05-26 00:00:00
Title: Zadeva C-113/07 P: Pritožba, ki jo je vložila Selex Sistemi Integrati S.p.A. 27. februarja 2007 zoper sodbo Sodišča prve stopnje (drugi senat), razglašeno 12. decembra 2006 v zadevi Selex Sistemi Integrati S.p.A. proti Komisiji Evropskih skupnosti, T-155/04

26.5.2007   
            
            
               SL
            
            
               Uradni list Evropske unije
            
            
               C 117/5
            
         Pritožba, ki jo je vložila Selex Sistemi Integrati S.p.A. 27. februarja 2007 zoper sodbo Sodišča prve stopnje (drugi senat), razglašeno 12. decembra 2006 v zadevi Selex Sistemi Integrati S.p.A. proti Komisiji Evropskih skupnosti, T-155/04
   (Zadeva C-113/07 P)
   (2007/C 117/08)
   Jezik postopka: italijanščina
   Stranke
   
      Pritožnica: Selex Sistemi Integrati S.p.A. (zastopniki: F. Sciaudone, R. Sciaudone in D. Fioretti, odvetniki)
   
      Drugi stranki v postopku: Komisija Evropskih skupnosti in Eurocontrol – Evropska organizacija za varnost zračne plovbe
   Predloga pritožnice:
   
               —
            
            
               Naj se razveljavi sodba Sodišča prve stopnje Evropskih skupnosti z dne 12. decembra 2006 v zadevi T-155/04 in zadeva vrne Sodišču prve stopnje, da to ob upoštevanju ugotovitev, ki jih bo podalo Sodišče, presodi o njeni utemeljenosti;
            
         
               —
            
            
               Komisiji naj se naloži plačilo stroškov tega postopka in postopka v zadevi T-155/04.
            
         Pritožbeni razlogi in bistvene trditve
   V utemeljitev pritožbe se pritožnica sklicuje na številne napake pri uporabi prava, tako glede postopka kot temelja.
   Napačna uporaba prava glede postopka
   Glede napačne uporabe prava s strani Sodišča prve stopnje v zvezi s postopkom pritožnica navaja:
   
               —
            
            
               kršitev člena 116(6) Poslovnika Sodišča prve stopnje, ker je Sodišče prve stopnje dovolilo, da se Eurocontrolu sporoči podatke iz spisa in da vloži pisno vlogo;
            
         
               —
            
            
               kršitev člena 48(2) Poslovnika Sodišča prve stopnje zaradi izkrivljanja dejstev, na podlagi katerih so bili novi tožbeni razlogi, na katere se je sklicevala pritožnica, ugotovljeni za nedopustne;
            
         
               —
            
            
               kršitev člena 48(2) Poslovnika Sodišča prve stopnje, ker ni bilo upoštevano ravnanje Komisije glede dejstev, na podlagi katerih so bili novi tožbeni razlogi, na katere se je sklicevala pritožnica, ugotovljeni za nedopustne;
            
         
               —
            
            
               kršitev člena 66(1) Poslovnika Sodišča prve stopnje, ker ni bil sprejet sklep glede predloga za pripravljalne ukrepe.
            
         Napačna uporaba prava glede temelja
   Glede napačne uporabe prava v zvezi z uporabo člena 82 ES glede pomoči Eurocontrola nacionalnim organom, pritožnica navaja:
   
               —
            
            
               izkrivljanje vsebine izpodbijane odločbe;
            
         
               —
            
            
               protislovnost razlogov, zaradi katerih izpodbijana odločba ni bila razglašena za nično, čeprav je bil prvi tožbeni razlog sprejet;
            
         
               —
            
            
               protislovnost razlogovanja, ker je Sodišče prve stopnje svoje razlogovanje nadomestilo s tistim, ki ga je uporabila Komisija v izpodbijani odločbi;
            
         
               —
            
            
               neupoštevanje ustaljene sodne prakse Skupnosti glede omejitev sodnega nadzora;
            
         
               —
            
            
               očitno napako pri presoji glede kršitve člena 82 ES.
            
         Glede napačne uporabe prava v zvezi z uporabo člena 82 ES v zvezi z dejavnostmi Eurocontrola glede standardizacije, pritožnica navaja:
   
               —
            
            
               izkrivljanje vsebine izpodbijane odločbe;
            
         
               —
            
            
               sprejetje pojma gospodarske dejavnosti, ki je v nasprotju s tisto, ki se je oblikovala na podlagi sodne prakse Skupnosti;
            
         
               —
            
            
               napačno razlago in uporabo sodne prakse Skupnosti na področju socialnih ugodnosti;
            
         
               —
            
            
               kršitev obveznosti zadostne obrazložitve.
            
         Glede napačne uporabe prava v zvezi z uporabo člena 82 ES glede raziskav in razvoja (še posebej glede nakupa prototipov in ureditve intelektualne lastnine), ki ju izvaja Eurocontrol, pritožnica navaja:
   
               —
            
            
               očitno izkrivljanje vsebine izpodbijane odločbe;
            
         
               —
            
            
               sprejetje pojma gospodarske dejavnosti, ki je v nasprotju s tisto, ki se je oblikovala na podlagi sodne prakse Skupnosti;
            
         
               —
            
            
               potvarjanje in izkrivljanje dokazov, ki jih je predložila pritožnica glede ekonomske narave upravljanja ureditve intelektualne lastnine s strani Eurocontrola.